b'\n_START_ARTICLE_\nAtominis laikas\n_START_PARAGRAPH_\nAtominis laikas\xc2\xa0\xe2\x80\x93 laikas, kuris eina pastoviu grei\xc4\x8diu ir nepriklauso nuo \xc5\xbdem\xc4\x97s sukimosi nevienodum\xc5\xb3. 1967\xc2\xa0m. buvo \xc4\xafvestas atominio laiko vienetas\xc2\xa0\xe2\x80\x93 atomin\xc4\x97 sekund\xc4\x97. Ji yra lygi spinduliavimo, atitinkan\xc4\x8dio kvantin\xc4\xaf \xc5\xa1uol\xc4\xaf tarp cezio \xc2\xb9\xc2\xb3\xc2\xb3Cs atomo pagrindin\xc4\x97s b\xc5\xabsenos hipersmulkiosios strukt\xc5\xabros lygmen\xc5\xb3, 9 192 631 770 period\xc5\xb3 trukmei. Atomin\xc4\x97 sekund\xc4\x97 tapo laiko vienetu ir Tarptautin\xc4\x97je (SI) vienet\xc5\xb3 sistemoje. Tarptautinis laiko biuras lygina geriausius \xc4\xafvairi\xc5\xb3 \xc5\xa1ali\xc5\xb3 laiko ir da\xc5\xbenio etalonus ir formuoja Tarptautinio atominio laiko TAI (International Atomic Time) skal\xc4\x99.'